CELEX: C2007/315/14
Language: fi
Date: 2007-12-22 00:00:00
Title: Asia C-427/05: Yhteisöjen tuomioistuimen tuomio (neljäs jaosto) 25.10.2007 (Commissione tributaria regionale di Genovan (Italia) esittämä ennakkoratkaisupyyntö) — Agenzia delle Entrate Ufficio di Genova 1 v. Porto Antico di Genova SpA (Rakennerahastot — Asetus (ETY) N:o 4253/88 — 21 artiklan 3 kohdan toinen alakohta — Vähennyksiä koskeva kielto — Verotettavan tulon laskenta — Saatujen yhteisön tukien huomioon ottaminen)

22.12.2007   
            
            
               FI
            
            
               Euroopan unionin virallinen lehti
            
            
               C 315/9
            
         Yhteisöjen tuomioistuimen tuomio (neljäs jaosto) 25.10.2007 (Commissione tributaria regionale di Genovan (Italia) esittämä ennakkoratkaisupyyntö) — Agenzia delle Entrate Ufficio di Genova 1 v. Porto Antico di Genova SpA
   (Asia C-427/05) (1)
   
   (Rakennerahastot - Asetus (ETY) N:o 4253/88 - 21 artiklan 3 kohdan toinen alakohta - Vähennyksiä koskeva kielto - Verotettavan tulon laskenta - Saatujen yhteisön tukien huomioon ottaminen)
   (2007/C 315/14)
   Oikeudenkäyntikieli: italia
   Ennakkoratkaisua pyytänyt tuomioistuin
   Commissione tributaria regionale di Genova
   Pääasian asianosaiset
   
      Kantaja: Agenzia delle Entrate Ufficio di Genova 1
   
      Vastaaja: Porto Antico di Genova SpA
   Oikeudenkäynnin kohde
   Ennakkoratkaisupyyntö — Commissione tributaria regionale di Genova — Asetuksen (ETY) N:o 2052/88 soveltamisesta rakennerahastojen toiminnan yhteensovittamisen osalta toisaalta keskenään ja toisaalta Euroopan investointipankin toiminnan ja muiden rahoitusvälineiden kanssa annetun asetuksen (ETY) N:o 4253/88 muuttamisesta 20.7.1993 annetun neuvoston asetuksen (ETY) N:o 2082/93 (EYVL L 193, s. 20) 21 artiklan 3 kohdan tulkinta — Sellaisen kansallisen säännöksen yhteensoveltuvuus yhteisön oikeuden kanssa, jonka mukaan tuloveron perustetta vahvistettaessa on otettava huomioon yhteisöltä saadut tuet
   Tuomiolauselma
   Rakennerahastojen päämääristä ja tehokkuudesta ja niiden toiminnan yhteensovittamisesta keskenään sekä Euroopan investointipankin toiminnan ja muiden rahoitusvälineiden kanssa annetun asetuksen (ETY) N:o 2052/88 soveltamisesta 19.12.1988 annetun neuvoston asetuksen (ETY) N:o 4253/88, sellaisena kuin se on muutettuna 20.7.1993 annetulla neuvoston asetuksella (ETY) N:o 2082/93, 21 artiklan 3 kohdan toista alakohtaa on tulkittava siten, että se ei ole esteenä 22.12.1986 annetun presidentin asetuksen nro 917 55 §:n 3 momentin b kohdan kaltaiselle kansalliselle verolainsäädännölle, jonka mukaan yhteisön rakennerahastoista saadut tuet otetaan huomioon määritettäessä verotettavaa tuloa.
   
      (1)  EUVL C 36, 11.2.2006.